30 Joor lang d'Chischtä gflickt,  jetzt wärde mir in Ränte gschickt!    Graui  Hoor hämer alli becho.  Dr Waggis, au dä isch do.  Diä alti Tantä chunt au mit.  Dr Chaschper sait "das isch Shit!"  Mit Paukä und Trompetä.  Guggä schreiä, düänt proletä.  Mit Füür und Flammä uf dr Gass,  d'Fasnacht isch ä heidä Spass!    Konfetti düä mers do lo rägnä  und derbi dr Waagä sägnä.  Orangä schiässä zum letschtä mol.  Judihui, isch das toll!  Rose gits diräkt us dr Hand,  chum du au an dr Waagärand.  Glück hesch wenn  eini bechunsch,  das isch unser gröschtä Wunsch.    Mit Träne in dä Augä,  das müässe dr eus glaubä.  Fertig isch's es isch sowit,  s'letschtä mol Chischti's Fasnachtszyt!  30 Joor "Dir sit diä Beschtä",  au mit Euch do ummä z'feschtä.  Mir danke Euch für diä Treui.  Au s'nögschtä Joor ä Clique ganz neui.    Ob Jubilé oder 30 Joor feschtä,  gsi si mer sowieso diä Beschtä!  Glatt hei mers gha in derä Zyt,  beschlossä hei mers, jetzt  isch's sowyt.  Versorgä dr Namä, alli Requisitä,  in d'Chischtä iinä, stelles uf d'Sitä.  Schluss mit Chischtis, gnuäg lang gmacht,  s'letscht mol grossi Konfettischlacht!